fr en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu en hu en hu en hu en hu en hu en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Solymosi Antal 3. danos Sensei lett | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Solymosi Antal 3. danos Sensei lett
Solymosi Antal 3. danos Sensei lett
Solymosi Antal újabb mérföldkőhöz érkezett karate pályafutásában, hiszen hosszú, kitartó munkát követően sikeres övvizsgát tett, így fekete övét már három aranycsík ékesíti.
Az immár három danos Senseinek nevelőedzője, a szintén három danos Kindl György lelket megérintő gondolatokkal gratulált. „ -3. dan, mit is jelent? Elkötelezettséget! Nekem a karatéban 46 évnyi tapasztalatom van, amiből igen sok telt edzésvezetéssel is, amely révén rálátást kaptam a kezdők gondolataira, céljaira. Ahogy az új tanítványok belépnek a terembe (dojo-ba), legyőzik félelmeiket – „jól meg lesznek verve” -, és látják azt, hogy a fekete öveseket milyen tisztelet övezi, a kezdő is ezt a reményt villantja fel magában.
Több évtizedes kitartó munka eredménye a 3. dan megszerzése fotó: Helyszíni
Aztán hamar rájön, hogy ez egy elképesztően hosszú út, amit részben saját magának a legyőzésével kell kiköveznie, de így is küszködős, nehéz az előrejutás. Már aki előrejut! A lemorzsolódás nagyon jelentős, hiszen a kyokushin a legnagyobb, legkeményebb elvárásokat fogalmazza meg, várja el követőitől. Hozzávetőlegesen 5.000 kezdőből jut el egy a 3. dan fokozatig, mert ez egy 20-25 éves odaadó munka eredménye, ezt pedig nagyon kevesen vállalják. Napi edzések, tanulás, felkészülés, edzőtáborok – idő, pénz, energia, amiből egyre kevesebb van az embereknek.
Solymosi Antalnak nem csupán ellenfeleit kell legyőzni, saját testével és szellemével is folyamatosan meg kell küzdeni fotó: Helyszíni
Anti 40 éve lépett erre az útra. Rácsodálkozva arra, hogy a teste milyen feladatokat old meg, ha a belső kényszer, saját magának a legyőzése erre sarkallja. Mert előre lépni azt jelenti, hogy naponta az edzések során lépjük át saját határainkat, azokat a határokat, amiket a félelem és a gyengeség állított. Ahogy ezek a határok leomolnak, úgy ismeri ki saját magát a karatéka egyre jobban. Antiban az akarat úgy nőtt, amit a való életben, gazdasági tevékenységeiben is maximális erőbedobással tudott érvényesíteni, mindent 100 %-an végzett, sok buktatón jutva át, soha nem feladva. Pár éve ért a célegyenesbe, mert a 2. dan követelményeit teljesítve kinyílt a 3. dan ablaka, csalogatóan.
A kyokushin karate jelmondata: Soha ne add fel! fotó: Helyszíni
Anti ismét elkezdte kikövezni az utat a cél felé, egyre nagyobb és keményebb kövekkel, de haladt, folyamatosan haladt előre. Munkája, edzései olyanok előtt zajlottak, akik a megmérettetésben is bírálói, így segítették, javították, erősítették hitét, hogy sikerülni fog. Sikerült! Hamarosan felkötheted a Sensei címet igazoló 3 aranycsíkos övet. Tudjuk persze, hogy ez nem az út vége, mert edzünk tovább, bennünk már égő betűkkel világít a kyokushin jelmondata: Soha ne add fel! Gratulálok Anti sensei!” – zárta sorait Solymosi Antal nevelőedzője. /hg/
Solymosi Antal 3. danos Sensei lett
Havasi Gábor | hírek, sport | 2022.08.08. 16:39
Második alkalommal rendezett utánpótlás tornát a Tiac
Élményekkel teli napot szervezett a TIAC
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form